Fiji

Fiji nakeuh saboh neugara meu pulo-pulo nyang na tunong La'ot Pasifik, blah rot timu Vanuatu, blah rot barat Tonga ngon blah rot tunong dari Tuvalu. Neuduëk neugara nyoë na di kawasan Melanesia. Suva nakeuh nang nanggroë di Fiji. Tarèh Bansa phôn nyang jeuet keu ureueng duek di Fiji teuka dari Asia Tenggara trép masa yôh golom trôh bansa Eropa bak abad 17. Bak saboh ceunatèt neupeugah bansa Eropa nyang phôn teuka u Fiji nakeuh sidrôe peujeunajah dari Beulanda nyang nan gobnyan Abel Tasman bak thôn 1643. Baro bak abad 19 bansa Eropa nyang la'én teuka keunan keu geu duek teutap disinan. Pulo-pulo Fiji neu kuwasa le Inggréh bak thôn 1874. Thôn 1970 Fiji meurdeka dari Inggréh. Bak tanggai 10 oktober 1970 Fiji raseumi meugabông ngon nanggroë commonwealth, nanggroë peusema'muran Inggréh. Bak masa ban meurdeka nyan neugara Fiji geupeunan "Sovereign Democratic Republic of Fiji". Dudoé bak thôn 1997 geu ubah konstitusi, Fiji raseumi neu ubah nan neugara jeuet keu "Republic of the Fiji Islands". Siyasat Presiden nyang geu piléh le The Great Council of Chiefs (Diwan Raya Pangulèe Adat), presiden nakeuh jeuet keu Panglima Rayeuek Angkatan Meuseunjata. Seumentara peumerèntah Fiji geu atô le Kabinet Parlementer nyang geupimpén le Peudana Meuntrôë. Sistem poilték Fijinakeuh sistem le peureuté. Peureuté politék rayeuek nyang na di Fiji nakeuh Soqosoqo ni Duavata ni Lewenivanua(SDL), nyang jeuet keu peureuté ureueng duek aseuli Fiji ngon Peureuté Buruh Fiji (FLP), nyang jeuet keu peureuté bagi ra'yat Fiji turônan India. Neuweuëk wilayah Fiji geuweuëk lam 4 boh wilayah rayek divisi, nyakni: Fiji Teungoh Fiji Timu Fiji Utara Fiji Barat Mandum divisi nyan geuweuek lom jeuet keu 14 provinsi: Ba Bua Cakaudrove Kadavu Pulo-pulo Lau Lomaiviti Macuata Nadroga-Navosa Naitasiri Namosi Ra Rewa Serua Tailevu Fiji geu bagi cit lam 3 peumeréntah Konfederasi: Konfederasi Burebasaga Konfederasi Kubuna Konfederasi Tovata Bahsa Bahsa raseumi Fiji na 3 boh, nyakni bahsa bahsa Fiji, Inggréh ngön Fiji Hindi Peunawôt luwa